Jalan Negeri Kedah K289

Jalan Negeri Kedah K289 (Jalan Sungai Kolok–Lubuk Kawah atau Jalan Kampung Lubuk Kawah) ialah jalan negeri biasa yang terletak di bahagian selatan Daerah Kubang Pasu, dalam negeri Kedah, Malaysia. Ia diselenggarakan oleh Jabatan Kerja Raya (JKR) Daerah Kubang Pasu. K289 memiliki panjang keseluruhan iaitu, , yang bertindak menghubungkan Kampung Parit Letah di utara dengan Kampung Lubuk Kawah di selatan.

Gambaran keseluruhan 
Jalan Negeri K289 bermula sebagai kilometer sifar di Kampung Parit Letah, di persimpangan Jalan Negeri K4 (Jalan Sungai Korok), hanya tiga kilometer dari pusat bandar Jitra. Permulaan jajaran K289 terletak dalam kawasan Mukim Naga, iaitu salah satu mukim dalam Daerah Kubang Pasu. Hampir kesemua jajaran K289 akan melalui kawasan penanaman sawah padi dan kawasan petempatan berselerak di kawasan perkampungan Paya Pulau Dudur, Paya Keriang Menyabong, Paya Chegar, dan Lubuk Kawah. K289 akan membuat lintasan pertama tali air bernama, Tali Air ACLBD2, lalu memasuki kawasan perkampungan Kampung Paya Pulau Dudur. K289 akan bersimpang dengan Jalan Negeri K280 (Jalan Kubang Lembu–Telok Malik), di Kampung Paya Keriang Menyabong. Selepas melepasi simpang tersebut, Tali Air ACLBD1 akan melalui K289, di mana merupakan lintasan kedua bagi K289.

K289 akan membuat lintasan terakhir, di utara Kampung Lubuk Kawah dengan Sungai Tanjung Pauh, kemudian melalui kawasan petempatan Kampung Lubuk Kawah, dan tamat di simpang tiga Jalan Negeri K283 (Jalan Ladang Jenan–Batu 10 Naga), di kawasan kampung yang sama. Secara keseluruhannya, kesemua jajaran Jalan Negeri K289 yang diwartakan terletak dalam Mukim Naga, iaitu salah satu mukim di Daerah Kubang Pasu. K289 juga merupakan jalan raya tunggal utara-selatan dengan dua lorong dari permulaan hingga pengakhiran hayat laluan dan diselia sepenuhnya oleh JKR Kubang Pasu, melalui Kerajaan Negeri Kedah. K289 dikenali sebagai Jalan Sungai Korok/Paya Dudur/Lubuk Kawah dalam Sistem Maklumat Rekod-Rekod Jalan Raya Malaysia (MARRIS).

Senarai persimpangan 
Kesemua bahagian jalan negeri ini terletak di Daerah Kubang Pasu, Kedah, Malaysia.

|-

Rujukan

289
Pengangkutan di Mukim Naga
Pengangkutan di Mukim Jitra